1994D0777 — SK — 18.11.1999 — 003.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 30. novembra 1994, ktorým sa stanovujú osobitné podmienky pre dovoz živých mäkkýšov, ostnokožcov, plášťovcov a morských mäkkýšov s pôvodom v Turecku (Text s významom pre EHP) (94/777/ES) (Ú. v. ES L 312, 6.12.1994, p.35)

Zmenené a doplnené:







(*) Tento akt nebol zatiaľ uverejnený v slovenčine.









▼B

ROZHODNUTIE KOMISIE

z 30. novembra 1994,

ktorým sa stanovujú osobitné podmienky pre dovoz živých mäkkýšov, ostnokožcov, plášťovcov a morských mäkkýšov s pôvodom v Turecku

(Text s významom pre EHP)

(94/777/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991, ktorou sa stanovujú hygienické podmienky pre produkciu a uvádzanie živých mäkkýšov na trh ( 1 ), najmä na jej článok 9, keďže skupina odborníkov z Komisie vykonala inšpekčnú návštevu Turecka s cieľom overenia podmienok, za ktorých sa produkujú a uvádzajú na trh živé mäkkýše, ostnokožce, plášťovce a morské mäkkýše; keďže podľa tureckých právnych predpisov je Ministerstvo poľnohospodárstva a poľnohospodárskych záležitostí zodpovedné za kontrolu zdravotného stavu živých mäkkýšov, ostnokožcov, plášťovcov a morských mäkkýšov a sledovanie hygienických a sanitárnych podmienok produkcie; keďže tie isté právne predpisy oprávňujú Ministerstvo poľnohospodárstva a poľnohospodárskych záležitostí k povoľovaniu alebo zakazovaniu zberu mäkkýšov, ostnokožcov, plášťovcov a morských mäkkýšov v určitých oblastiach; keďže Ministerstvo poľnohospodárstva a poľnohospodárskych záležitostí a jeho laboratóriá sú schopné účinne overovať uplatňovanie platných zákonov v Turecku; keďže príslušné turecké úrady sa zaviazali pravidelne a okamžite oznamovať Komisii údaje o prítomnosti planktónu obsahujúceho toxíny v oblastiach zberu; keďže príslušné turecké úrady poskytli oficiálne uistenia týkajúce sa splnenia požiadaviek uvedených v kapitole V prílohy smernice 91/492/EHS a požiadaviek pre klasifikáciu produkčných a sádkovacích oblastí, schválenie stredísk pre expedíciu a kontrolu verejného zdravia a sledovanie produkcie, ktoré sú rovnocenné s tými, ktoré sú predpísané v tejto smernici; keďže Komisii sa oznámi najmä akákoľvek možná zmena v oblastiach zberu; keďže Turecko je oprávnené k zaradeniu tretích krajín spĺňajúcich podmienky rovnocennosti uvedené v článku 9 ods. 3 písm. a) smernice 91/492/EHS do zoznamu; keďže postup na získanie zdravotného osvedčenia uvedený v článku 9 ods. 3 písm. b) bod i) smernice 91/492/EHS musí zahŕňať definíciu vzoru osvedčenia, jazyk alebo jazyky, v ktorých musí byť vypracované, kvalifikácie podpisujúcej osoby a zdravotnú značku, ktorá bude pripojená k baleniu; keďže podľa článku 9 ods. 3 písm. b) bod ii) smernice 91/492/EHS musia byť určené produkčné oblasti, z ktorých sa môžu zberať a vyvážať mäkkýše, ostnokožce, plášťovce a morské mäkkýše do spoločenstva; keďže v súlade s článkom 9 ods. 3 písm. c) smernice 91/492/EHS, je potrebné zostaviť zoznam prevádzok, z ktorých je povolený dovoz mäkkýšov, ostnokožcov, plášťovcov a morských mäkkýšov; keďže takéto prevádzky môžu byť uvedené v zozname, iba ak sú úradne schválené príslušnými tureckými orgánmi; keďže povinnosťou príslušných tureckých orgánov je zaistiť splnenie ustanovení stanovených na tento účel v článku 9 ods. 3 písm. c) smernice 91/492/EHS; keďže sa uplatňujú osobitné dovozné podmienky bez toho, aby boli dotknuté rozhodnutia prijaté podľa smernice Rady 91/67/EHS z 28. januára 1991 o veterinárnych predpisoch pre uvádzanie živočíchov a produktov akvakultúry na trh ( 2 ); keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE:







Článok 1

Príslušným orgánom v Turecku, ktorý overuje a potvrdzuje, že živé mäkkýše, ostnokožce, plášťovce a morské mäkkýše spĺňajú požiadavky smernice 91/492/EHS je Generálne riaditeľstvo ochrany a kontroly na Ministerstve poľnohospodárstva a poľnohospodárskych záležitostí (General Directorate of Protection and Control, Ministry of Agriculture and Rural Affairs).

Článok 2

Živé mäkkýše, ostnokožce, plášťovce a morské mäkkýše s pôvodom v Turecku a určené na ľudskú spotrebu musia spĺňať nasledovné podmienky:

1. ku každej zásielke musí byť priložený očíslovaný originál zdravotného osvedčenia, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A;

2. zásielky musia pochádzať z povolených produkčných oblastí uvedených v zozname v prílohe B tohto dokumentu;

3. musia byť zabalené v zapečatených obaloch schváleným strediskom pre expedíciu uvedeným v ozname v prílohe C tohto dokumentu;

4. každé balenie musí mať nezmazateľnú značku zdravotnej neškodnosti obsahujúcu aspoň tieto informácie: — krajina odoslania: TURECKO, — druhy (všeobecné alebo vedecké názvy), — identifikácia produkčnej oblasti a schvaľovacie číslo strediska pre expedíciu, — dátum balenia uvádzajúci aspoň deň a mesiac.

Článok 3

1. Osvedčenia uvedené v článku 2 ods. 1 sa musia vypracovať aspoň v jednom úradnom jazyku členského štátu, v ktorom sa vykonáva kontrola.

2. Osvedčenia musia uvádzať meno, funkciu a podpis veterinárneho lekára Ministerstva poľnohospodárstva a poľnohospodárskych vecí a jeho úradnú pečiatku, ktorej farba je iná ako je farba ostatných údajov.

Článok 4

Toto rozhodnutie je adresované členským štátom.









PRÍLOHA A

OSVEDČENIE O ZDRAVOTNEJ NEŠKODNOSTI

►(1) M2

▼M3









PRÍLOHA B







PRODUKČNÉ OBLASTI, KTORÉ SPĹŇAJÚ POŽIADAVKY USTANOVENÉ V KAPITOLE I BOD 1 PÍSM. a) PRÍLOHY K SMERNICI 91/492/EHS. Číslo Názov I AYVALIK II ÇANAKKALE







PRODUKČNÉ OBLASTI, KTORÉ SPĹŇAJÚ POŽIADAVKY USTANOVENÉ V KAPITOLE I BOD 1 PÍSM. b) PRÍLOHY K SMERNICI 91/492/EHS. Číslo Názov IV West black sea (1) V Middle black sea (1) (1) Len pre spracované dvojchlopňové lastúrniky.









PRÍLOHA C







ZOZNAM ZARIADENÍ SCHVÁLENÝCH PRE VÝVOZ ŽIVÝCH DVOJCHLOPŇOVÝCH LASTÚRNIKOV DO EURÓPSKEHO SPOLOČENSTVA Číslo Názov Adresa TR 10 60 205 ARTUR BALIKÇILIK LTD STI SU ÜRÜNLERI DEZENFEKTE VE ARITMA TESISLERI AYVALIK-BALIKESIR TR 17 60 183 YAVUZ MILDON DENIZ ÜR. SAN. VE TIC. LTD STI. GELIBOLU-ÇANAKKALE TR 10 60 318 ADA DIS TIC. LTD STI AYVALIK-BALIKESIR TR 34 60 140 ALTINEL/MIN — TUR PAZ. TIC. LTD STI SARIYER ISTANBUL